自控

係指一個人控制自己行為嘅能力，例如明知有樣嘢做咗會有後果，有啲人能夠控制自己唔去做嗰樣嘢，有啲人唔得，後者嘅自控能力比較弱。

研究

延遲滿足 

延遲滿足係一個反映自控嘅變數。延遲滿足反映一個個體「抗拒誘惑」嘅能力。

延遲滿足可以用棉花糖實驗嘅方式嚟思考：棉花糖實驗係一種常用於人類細路身上嘅心理實驗，成日俾人攞嚟研究衝動同埋過度活躍症等嘅課題；喺呢個實驗裏面，
研究員會將一個細路帶入去一間實驗室入面，俾個細路喺張檯前面坐低，檯上面有一隻碟，碟上面擺咗粒望落好好食嘅棉花糖喺度；
跟住個研究員會同個細路講，話自己要行開 15 分鐘，再同個細路話如果佢可以一路忍住唔去食粒糖，一路忍到個研究員返嚟為止嘅話，噉個研究員就會送一大包同一樣樣嘅糖俾佢；
喺個研究員行開咗嗰 15 分鐘期間，個研究員嘅同事會一路監察住個細路，睇吓個細路可以抗拒「郁手去食粒綿花糖嘅慾望」抗拒到幾耐，最後會得出一個數值 －即係「個細路能夠忍到幾耐」。

相關腦區

前額皮層 

前額皮層係大腦皮層最近額頭嗰一橛，出嗮名專門幫手做一啲所謂嘅「高層」認知功能，例如係計劃同決策呀噉。

前額皮層嘅管控功能對衝動同自我控制嚟講好重要：有研究者試過一路用神經造影技術監察受試者嘅腦活動，一路要佢哋做延遲折扣決策，叫佢哋做若干次「喺一嚿細嘅短期得益同一嚿大嘅延遲得嗌之間二揀一」噉嘅決擇，發覺前額皮層某幾橛嘅活動同個體嘅  有顯著嘅相關，又同嚿延遲得益嘅量有正相關。

理論模型

上癮
衝動
個人理財

攷 

心理學